Jandarmul filmat atunci când lovea mai mulţi participanţi la o manifestaţie din Piaţa Universităţii este nevinovat. La această concluzie a ajuns şeful Jandarmeriei Române, înainte ca procurorii militari să dea o soluţie în dosarul deschis în acest caz. Militarul apăra un obiectiv şi acţionat corect, spune şeful acestuia.

„Jandarmul avea de ținut un dispozitiv. Un dispozitiv care însemna limita legii. Nu trebuia să primească un ordin ca să aplice legea. (Reporter: Deci a acționat ca la carte?) Din punctul meu de vedere, da”, a spus șeful Jandarmeriei, Sebastian Cucoș.

Procurorii Parchetului Militar s-au sesizat din oficiu şi fac cercetări pentru purtare abuzivă în cazul jandarmului care a fost filmat când lovea protestatarii, în 20 ianuarie, în Piaţa Universităţii.

Citiți și:

Jandarmul care a lovit mai mulţi protestatari, cercetat de Parchetul Militar

Cine este jandarmul care a lovit protestatari şi cum a ajuns să-l protejeze pe Dragnea la DNA

Incidente la proteste. Liviu Avram: Sunt episoade bizare